Iha tinan 1520 Ema Portugueses, hanesan ema Europeia ba dadauluk nebe kolonia sudeste asiatiku ka sama ain iha Rai Asia, monta entre posto komersiais iha ilha Timor ho hare sandal (rempa-rempa) ka ai kameli. Tamba ai kameli nudar ai ida nebe ho folin aas no iha komersio nian hodi utiliza ba fabrika moveis nebe luxo, no halo mina morin. Wainhira Governo portugues introduz tiha ona sira nia autoridade/ukun, liu husi Governador Antonio Coelho Guerreiro, iha tinan 1698, komeça halo intervensaun ba autoridade tradicional sira iha Timor inklui reino mauhubo, sira halo mudança ba Autoridade tardicional hirak ne’e, liu husi carta/surat patente fo atribuição de titulos hanesan Dom, divizas hanesan Brigadeiro, Koronel, Tenente – Koronel, Maijor, Tenente ba liurai sira konforme kompetencia ka kbit nebe liurai sira iha, ida ne’e akontece wainhira Timor faz parte hanesan Administação Régian ba Estado India Portuguesa. Depois iha loron 20 de Abril 1859, liu husi Governador Afonso de Castro estabelece Distritos 11 , Ermera submete ba distrito Atasabe ho nia sede iha Cailaco nebe komposto husi reino deribate, laemean cailaco no mauhubu, Ermera rasik submete ba Distrito Bui‐bau (Bebau) ho nia sede iha Maubara nebe komposto husi reino Ermera, maubara no Liquiça Suku Maubo nudar entidade juridika kolektivo ho nia istoria , cultural, tradisaun no populasaun nebe hela iha area maubo rasik no determinasaun baliza los no klaru iha tempo colonial nia ukun rasik introdusaun orden husi postu Administrativu hatolia nudar suku ida to’o ohinloron.